Diari Oficial de la Generalitat Valenciana


Sumari del DOGV 5255, del 10-05-2006 (2006/5415)

ACORD de 5 de maig de 2006, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Bodegas y Bebidas, SA, que consistix en una actuació integral per a la instal·lació d'un celler a sòl no urbanitzable del municipi de Chiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5415


Organisme emissor
:   Conselleria de Territori i Habitatge

Tipus de document
:   Acord

ACORD de 5 de maig de 2006, del Consell, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Bodegas y Bebidas, SA, que consistix en una actuació integral per a la instal·lació d'un celler a sòl no urbanitzable del municipi de Chiva. [2006/X5415]  
El Consell, en la reunió del dia 5 de maig de 2006, va adoptar l'acord següent:  
Examinat l'expedient promogut per la mercantil Bodegas y Bebidas, SA, que sol·licita la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a la instal·lació d'un celler d'elaboració, embotellament, emmagatzematge i exportació de vins en la partida Guarrach, polígon 29, parcel·la 44 i altres, a sòl no urbanitzable del municipi de Chiva, i de conformitat amb els següents  
Antecedents de fet  
Primer  
En el Registre del Servei Territorial de Planificació i Ordenació Territorial de València va tindre entrada la documentació relativa a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, referida a la instal·lació d'un celler d'elaboració, embotellament, emmagatzematge i exportació de vi al polígon 29, parcel·les 44, 46, 47 i 110, a sòl no urbanitzable del municipi de Chiva. Després de revisar la documentació presentada, es va requerir l'interessat, el 23 de novembre de 2004, perquè la completara en els termes de la Llei 4/1992, de 5 de juny, de la Generalitat, sobre sòl no urbanitzable, i la documentació complementària va entrar el 17 de desembre de 2004.   
Segon  
Durant la tramitació de l'expedient s'han sol·licitat informes sectorials als organismes següents: Divisió de Carreteres de la Conselleria Infraestructures i Transport, Diputació Provincial de València, Demarcació de Carreteres de l'Estat a la Comunitat Valenciana del Ministeri de Foment, Conselleria Agricultura, Pesca i Alimentació i Ajuntament de Chiva, de conformitat amb la Llei 4/1992, de 5 de juny, de la Generalitat, sobre Sòl No Urbanitzable.  
El 23 de novembre de 2004 es va procedir a donar audiència als municipis confrontants, de conformitat amb el que preveu l'article 20 de la indicada Llei 4/1992.  
En l'expedient consta l'emissió dels informes següents:  
. Divisió de Carreteres de la Conselleria Infraestructures i Transport, rebut amb data 20 de desembre de 2004, en sentit favorable.  
. Diputació Provincial de València, rebut en data 27 de gener de 2005 (fax), que indicava el següent:  
.En relació amb l'assumpte de referència, aquests serveis tècnics informen de forma desfavorable perquè considerem que la carretera VV-3039 té en l'actualitat unes característiques, tant geomètriques com físiques (capacitat portant del ferm), totalment inadequades com per a suportar una activitat d'esta naturalesa.  
Per això, i per a poder informar novament sobre este assumpte, la persona interessada ha d'aportar un compromís detallat d'adequació del tram de carretera VV-3039 que necessita utilitzar, com també l'accés a la indústria que pretén dur a terme i la distància a la carretera de les diferents instal·lacions..  
. Demarcació de Carreteres de l'Estat a la Comunitat Valenciana, del Ministeri de Foment, rebut el 13 de gener de 2005, en sentit .no hi escau..   
. Conselleria d'Agricultura, Pesca i Alimentació, rebut el 20 de maig de 2005, en sentit favorable.   
. Ajuntament de Siete Aguas, rebut el 30 de desembre de 2004, indicant que no suposa afecció a este municipi.  
. Ajuntament d'Aldaia, rebut el 20 de gener de 2005 l'escrit d'al·legacions sol·licitant que es condicione la declaració d'interés comunitari a la inclusió en el projecte d'una bassa de tempestats o instal·lació equivalent, tot això en relació amb el que preveu l'article 21.3 del PATRICOVA.  
. Ajuntament de Buñol, rebut el 4 de febrer de 2005, que indica que .no hi ha objeccions..  
. Ajuntament de Chiva, rebut el 15 de desembre de 2004, que remet l'acord del Ple de l'Ajuntament de data 28 d'octubre de 2004, en sentit favorable, per unanimitat, dels assistents.  
En este acord del Ple de l'Ajuntament, examinat l'informe de l'arquitecte municipal en relació amb els deures de cessió previstos en l'article 20 de la Llei 4/1992, de 5 de juny, se va acceptar la substitució de la cessió a l'Ajuntament d'una parcel·la de 9.268,30 m2., en terrenys classificats com a sòl no urbanitzable, per la compensació econòmica, i ha de ser de cinquanta-set mil sis-cents euros (57.600 euros).  
Tercer  
La Comissió Informativa de la Comissió Territorial d'Urbanisme, en sessió de 28 de gener de 2005, va emetre un informe i va considerar que procedia suspendre la tramitació de la sol·licitud de declaració d'interés comunitari fins que s'esmenen els inconvenients adduïts en l'informe de Carreteres de la Diputació Provincial de València.  
El 10 de febrer de 2005 es va donar trasllat al promotor la fotocòpia de l'informe emés per la Comissió Informativa, per la Diputació Provincial de València i per l'Ajuntament d'Aldaia, perquè en prenga coneixement i l'efecte oportú. Així mateix, se li va sol·licitar que aportara la totalitat de les escriptures de propietat que acrediten la titularitat de tots els terrenys afectats per l'actuació. També que adapte els distints paràmetres de l'actuació a la superfície registral resultant i concrete quina serà l'afecció als terrenys de propietat privada afectats per les distintes xarxes de subministrament i evacuació, i als accessos que hagen d'adequar-se conforme al que dispose la Diputació de València.  
El 11 de febrer de 2005, el promotor va presentar la nova documentació en relació amb l'informe emés per la Diputació Provincial de València abans citada, relatiu a l'ampliació de la carretera d'accés VV-3039, en la qual s'inclouen propostes de traçat i relació de propietaris afectats, així com les gestions de compra realitzades per l'Ajuntament, tot això encaminat al compliment del compromís assumit en l'avantprojecte presentat d'ampliar la dita carretera d'accés abans de l'inici de les obres d'edificació.  
Esta documentació es va donar trasllat a la Diputació Provincial de València el 21 de febrer de 2005, perquè emeteren informe.  
Quart  
El 11 d'abril de 2005, la secretària autonòmica de Territori i Medi Ambient va resoldre admetre a tràmit i sotmetre a informació pública la sol·licitud de declaració d'interés comunitari.  
La informació pública va tindre lloc en el Diari Oficial de la Generalitat núm. 5027, de 14 de juny de 2006, i en el diari Las Provincias de 30 de maig de 2005, sense que durant este període tinguera entrada en el Registre Oficial del Servei Territorial de Planificació i Ordenació Territorial de València cap proposta ni cap al·legació.  
Per la seua banda, l'Ajuntament de Chiva també va obrir un període d'informació pública, i es van presentar davant d'aqueixa Administració al·legacions per part del Sr. José Miguel Martínez Arnau que expressa el seu desig que l'empresa compre parcel·les de la seua propietat, i per part de la Sra. M. José Sánchez Vidal, en nom i en representació de la Sra. M. Teresa Ferrer Sánchez, al·legant el fets que posteriorment s'exposaran i que han sigut examinats en la declaració d'impacte ambiental.  
Estes al·legacions van ser remeses a la Direcció General de Gestió del Medi Natural (Àrea d'Avaluació d'Impacte) per a la incorporació al tràmit d'avaluació d'impacte ambiental.  
Cinqué  
El 29 de març de 2005, l'Ajuntament de Torrent va sol·licitar la còpia íntegra de la memòria juntament amb el plànol d'emplaçament o ubicació de la instal·lació a l'efecte de ser informada pels tècnics municipals, i el 12 d'abril de 2005 es va comunicar a este ajuntament que es trobava a la seua disposició la totalitat de l'expedient al Servei Territorial de Planificació i Ordenació Territorial.  
Sisé  
El 6 d'octubre de 2005 es va sol·licitar informe al Servei Territorial d'Indústria en relació amb el que preveuen els articles 14 i 15 de l'annex del Reglament de planejament de la Comunitat Valenciana, i este és emés en data 19 d'octubre de 2006, en sentit favorable.  
Seté  
El 2 de desembre de 2005 va tindre entrar la documentació complementària que consisteix en escriptures de terrenys afectats per l'ampliació de la carretera.  
Huité  
El 17 de gener de 2006, va tindre entrar la nova documentació complementària, que consistix en una còpia de l'informe previst en l'article 11 de la Llei 4/1998, d'11 de juny, de la Generalitat, del Patrimoni Cultural Valencià, del director general del Patrimoni Cultural Valencià, de data 22 de desembre de 2005, emés en sentit favorable; còpia d'informe tècnic d'autorització del condicionament de la carretera CV-416 de la Diputació Provincial de València, de 20 de desembre de 2005; i plànol detallat de les parcel·les afectades per l'ampliació, referides a les escriptures de propietat presentades.  
Nové  
El 25 de gener de 2006 va tindre entrada l'informe de Carreteres de la Diputació Provincial de València, emés en sentit favorable.  
Deu  
El 26 de gener de 2006 la Comissió Informativa de la Comissió Territorial d'Urbanisme de València va informar favorablement sobre l'aprovació definitiva de la present sol·licitud de declaració d'interés comunitari, i ha d'acreditar davant l'Ajuntament de Chiva, abans de la llicència de funcionament de l'activitat, l'obtenció de les autoritzacions de la Confederació Hidrogràfica del Xúquer prevista en els condicionants de la declaració d'impacte ambiental.  
Fonaments de dret  
Primer  
A la vista de la sol·licitud formulada, de la qual resulta que l'actuació compta amb més de 8.000 m2. de construcció, en sòl no urbanitzable, la sol·licitud de declaració d'interés comunitari s'ha tramitat, segons resulta dels antecedents anteriors, i s'ha de resoldre conforme al que disposa l'article 20 de la Llei 4/1992, de 5 de juny, de la Generalitat, sobre Sòl No Urbanitzable.  
Així mateix, conforme establix la disposició transitòria tercera de la Llei 10/2004, de 9 de desembre, de la Generalitat, sobre Sòl No Urbanitzable, .els procediments ja iniciats en l'organisme competent sobre autoritzacions prèvies o declaracions d'interés comunitari en sòl no urbanitzable a l'entrada en vigor de la present llei, es conclouran d'acord amb el que disposa la legislació anterior..  
Com s'ha iniciat el procediment conforme al que ha disposat la Llei 4/1992, de 5 de juny, de la Generalitat, sobre Sòl No Urbanitzable, el present expedient ha de resoldre's segons el que establix l'article 20 d'esta, completat amb les normes subsidiàries aprovades definitivament el 27 de setembre de 1983, per la Comissió Territorial d'Urbanisme de València, i la resta de legislació vigent en esta matèria d'urbanisme. Els terrenys estan classificats com a sòl no urbanitzable sense protecció (article 147), i l'ús és compatible.  
Segon  
Es tracta d'una actuació integral, la relació entre els paràmetres del projecte i els permesos per la normativa urbanística municipal són els que apareixen inclosos en la taula següent:  
Les dades de superfície de parcel·la són les indicades pel promotor, i han de ser contrastades amb la registral (no cadastral) de les parcel·les que siguen titularitat del promotor. Per tot això, per a la tramitació de la preceptiva llicència municipal, el projecte ha de realitzar, si és necessari, un xicotet reajustament a fi d'adaptar els paràmetres a la superfície registral resultant.  
Tercer  
Es preveu el trasllat del celler, que s'ubica des de fa quasi 35 anys en la platja de la Patacona d'Alboraya, a una parcel·la a sòl no urbanitzable sense protecció del municipi de Chiva, de superfície de 44.312 m2. (parcel·les cadastrals núm. 44, 45, 46, 47 i 119 del polígon 29), en el qual s'implantarà esta activitat industrial de celler per a l'elaboració, l'embotellament, l'emmagatzematge i l'exportació de vins.   
S'aprofitaran els desnivells de la parcel·la per a ubicar el cos principal del nou celler, que serà semienterrat per a minimitzar l'impacte visual i propiciar el seu aïllament tèrmic.   
Respecte a l'emplaçament triat, s'indica que el celler no pot instal·lar-se en un polígon prop d'un altre tipus d'indústries, i és convenient la proximitat a la vinya com a premissa indiscutible per a l'obtenció de vins de qualitat.   
Consta d'un edifici industrial, una nau de processos, serveis i laboratoris, oficines, aparcaments, vials, patis de maniobra i zones lliures i enjardinades.  
L'accés rodat s'efectuarà per la carretera titularitat de la Diputació Provincial de València VV-3039, a l'altura del punt quilomètric 4. El trànsit pesat generat per l'activitat es pot estimar en uns 4.600 camions/any (21 vehicles pesats/dia laborable) i el de vehicles lleugers s'estima en una mitjana de 50 vehicles lleugers/dia.  
Atés que l'amplària actual d'esta carretera és d'uns 5 m., resulta insuficient. Per això s'assumix, dins de les obres d'enllaç amb el sistema general de comunicacions, ampliar l'amplària de la carretera i reforçar el seu ferm en el tram, d'uns 750 m. de longitud, comprés entre la parcel·la i l'enllaç amb la CV-50, conforme dictaminen els serveis tècnics de Diputació Provincial de València, i han de concloure's estes obres abans de l'entrada en servei de la planta.  
Quant a aparcaments, es projecten 45 places en planta soterrani (35 o 40 empleats) i 14 en l'exterior, juntament amb les oficines, per a les visites. Per als vehicles pesats, en el pati de maniobres, es reserva un espai.  
L'abastiment d'aigua, conforme s'indica en la declaració d'Impacte Ambiental (DIA), procedirà del pou La Contienda, explotat per la Cooperativa Valenciana Pozo Ferrajón. La dotació mensual que correspon pels 21 títols que posseïx l'empresa per al reg de les parcel·les 150 i 110 del polígon 29 és de 840 m3, la qual cosa suposa a l'any 10.080 m3. Segons consta en l'Estudi d'Impacte Ambiental (EIA), el consum màxim d'aigua de l'empresa, una vegada realitzades les ampliacions serà de 14.000 m3., quantitat superior a la que li correspon pels 21 títols. Segons fotocòpia-fax de certificat de la Cooperativa Valenciana Pozo Ferrajón, si es dóna un consum superior a la dotació determinada pels títols que un soci posseïx, se li aplicaria una tarifa especial, sense estar establit actualment un límit del consum per excés.   
Segons indica la memòria del projecte, quant a l'abastiment d'aigua, hi ha dos possibles alternatives: la primera, subministrament d'aigua de pou de la societat de regants Comunitat General d'Usuaris de Godelleta. La segona, realització d'un sondeig en la mateixa parcel·la, amb les pertinents autoritzacions i permisos, per a captar aigües subterrànies. En ambdós casos, es construirà un depòsit que s'ubicarà en el celler.  
Cal indicar, tal com recorda la DIA, que és necessari l'informe favorable de la Confederació Hidrogràfica del Xúquer sobre la disponibilitat i la compatibilitat de l'increment del consum d'aigua derivat de la implantació de l'ús previst en el projecte amb les previsions dels plans hidrològics, a més de la no-afecció o menyscabament a altres usos existents legalment implantats, establit en l'article 19 de la Llei 4/2004, de 30 de juny, de la Generalitat, d'ordenació del territori i protecció del paisatge.  
L'energia elèctrica se subministrarà, conforme a la memòria del projecte, per mitjà de la línia de transport d'energia a mitjana tensió, que alimentarà un centre de transformació d'abonat que s'instal·larà en la indústria.  
La línia elèctrica es troba grafiada en el núm. 1.12 de l'annex al Projecte de sol·licitud de llicència d'activitat per a la instal·lació d'un celler d'elaboració i emmagatzematge de vi per a Allied Domecq Wines España, SA, i s'observa en la DIA que si el traçat definitiu és este, no necessitaria avaluació d'impacte.  
Les aigües pluvials, procedents de les cobertes de les edificacions i les superfícies pavimentades, s'arrepleguen en xarxa separativa i s'incorporen a l'escorrentia natural del terreny.   
Tal com establix la memòria del projecte, tant les aigües residuals fecals com les industrials seran conduïdes per mitjà de xarxa separativa a una estació de depuració de residuals, l'efluent de la qual s'utilitzarà en part per a regar els cultius existents en la parcel·la. La resta s'incorporarà a la xarxa de reg de la comunitat de regants, o bé s'evacuarà per mitjà de camió cisterna.  
L'EIA presenta dos alternatives per a l'evacuació de les aigües residuals: una primera consistix a instal·lar un sistema de depuració que permeta obtindre un efluent apte per a ser utilitzat en una xicoteta part per al reg de la zona enjardinada de la parcel·la i per al reg de suport de la plantació de ceps existents, i la resta per a ser abocat al barranc de la Canaleja, amb l'autorització prèvia de la Confederació Hidrogràfica del Xúquer (CHJ). La segona alternativa, si no és possible la primera, serà la seua evacuació periòdica en camió cisterna per una empresa autoritzada per a la seua posterior gestió.  
Cal destacar que, segons s'inclou en el Projecte d'estació de tractament d'aigües residuals de celler d'emmagatzematge i exportació de vi de la Societat Allied Domecq Wines España, SA, a Chiva, l'EDAR està dimensionada per a un cabal màxim de 20 m3., la qual cosa equival que la planta és capaç de tractar fins a un màxim de 7.300 m3. anuals. Segons mostra l'EIA, el volum anual d'aigües residuals serà de 7.800 m3., per la qual cosa l'EDAR no estaria prou dimensionada.  
L'efluent abocament ha de complir la Directiva 91/271/CEE i la Directiva 98/15/CEE, sobre el tractament de les aigües residuals urbanes.  
Segons indica la DIA, el promotor presenta còpia de contracte amb la mercantil per a la gestió de les aigües depurades.  
En el cas que els efluents provinents de la depuradora foren reutilitzats per al reg de jardins i regs de caràcter agrícola serà necessària la concessió o l'autorització administrativa per part de la CHJ. Així mateix, serà necessària l'autorització de la CHJ per a l'abocament dels efluents provinents de la depuradora al Barranc de la Canaleja.  
Els fangs provinents de l'EDAR, segons l'EIA, seran evacuats a abocador autoritzat o utilitzats com a compostatge en ús agrícola. Per a ser utilitzats amb fins agraris, aquests fangs han d'ajustar-se als límits de concentració de metalls establits en el Reial decret 1310/1990, de 29 d'octubre.  
En l'EIA s'exposen una sèrie de sistemes i mesures per a l'evacuació dels residus sòlids, semisòlids i líquids.  
S'habilitaran zones concretes d'emmagatzematge temporal dels restants residus fins a la seua eliminació o entrega a gestor autoritzat.  
En relació amb l'impacte ambiental es va aportar el corresponent estudi d'impacte ambiental, que va ser remés a la Direcció General de Gestió del Medi Natural, als efectes oportuns.  
El 23 de gener de 2006, la directora general de Gestió del Medi Natural va dictar la declaració d'impacte ambiental, que és estimada acceptable, amb una sèrie de condicionants per a l'aprovació i el desenrotllament del projecte. D'entre aquests condicionants, pel seu caràcter urbanístic, cal destacar resumidament els següents:  
. L'EDAR es dimensionarà amb capacitat suficient per a depurar com a mínim els 7.800 m3. anuals d'abocament d'aigües residuals previstos en l'EIA.  
. Es presentarà l'informe favorable de la CHJ respecte al canvi d'ús de l'aigua provinent del pou La Contienda.  
. En el cas que els efluents provinents de la depuradora foren reutilitzats per al reg de jardins i regs de caràcter agrícola, serà necessària la concessió o l'autorització per part de la CHJ.  
. Serà necessària l'autorització de la CHJ per a l'abocament dels efluents provinents de la depuradora al Barranc de la Canaleja.  
. Es prestarà precaució a les aigües pluvials procedents de les edificacions i les superfícies pavimentades, que seran recollides en una xarxa exclusivament per a estes i conduïdes a una escorrentia natural del terreny.  
. L'evacuació dels residus sòlids, semisòlids i líquids es durà a terme d'acord amb els sistemes i les mesures establides en l'EIA perquè la implicació d'aquests sobre l'ecosistema siga mínima.  
Quart  
L'actuació no es troba afectada per risc d'inundabilitat del PATRICOVA. Respecte a l'al·legació presentada pel municipi d'Aldaia, cal indicar que el projecte recull una solució per a les aigües pluvials. Cal destacar les al·legacions presentades per la Sra. M. Teresa Ferrer Sánchez, respecte a l'impacte que exercirà la instal·lació sobre les parcel·les confrontants, tant en la seua construcció com posteriorment en el desenrotllament de la seua activitat. També al·lega la falta de sol·licitud d'informe a la Confederació Hidrogràfica del Xúquer en relació amb el camí que ha de seguir l'escorrentia natural i les xarxes de reg de la comunitat de regants i el Barranc de la Canaleja (en el cas d'aigües residuals), desconeixent per on pretén el promotor realitzar la conducció i quines parcel·les privades afectaria. Respecte a esta al·legació, cal assenyalar que esta ha sigut considerada en la declaració d'impacte ambiental.  
L'actuació tampoc afecta les previsions del PAT de Corredors d'Infraestructures.  
Cinqué  
Respecte al deure de cessió de sòl dotacional públic, el promotor planteja acollir-se a la minoració dels estàndards dotacionals, de conformitat amb el que ha establit l'article 14 de l'annex del Reglament de planejament de la Comunitat Valenciana, aprovat per mitjà del Decret 201/1998, de 15 de desembre, del Consell. Al respecte, l'esmentat precepte establix que la reserva mínima de sòl dotacional públic del 40 per cent de la superfície computable del sector industrial, podrà minorar-se mitjançant una Resolució motivada del conseller competent en matèria d'urbanisme, amb un informe previ de la conselleria competent en matèria d'Indústria i del Consell Superior d'Urbanisme, quan es tracte de complexos industrials aïllats o estiga previst algun tipus d'activitat productiva especial per a la qual no resulte adequada.  
En el present cas concorren els requisits establits en el precepte adés esmentat, perquè es puga accedir a la minoració dels estàndards dotacionals ja que:  
1. La Conselleria d'Indústria va emetre un informe el 19 d'octubre de 2005, favorable a la instal·lació de la indústria.  
2. Ens trobem en presència d'un complex industrial aïllat, constituït per una única activitat industrial. L'actuació resol les seues connexions amb la xarxa pública viària exterior a l'actuació i l'interior de la parcel·la queda configurat com una única parcel·la edificable, es manté un mínim del 10% de superfície destinat a zona verda, en els termes que són assumits en la proposta.  
Per tot això, cal informar favorablement i, en conseqüència, autoritzar la minoració d'estàndards establida en l'article 14 de l'annex al Reglament de planejament de la Comunitat Valenciana respecte a l'actuació integral objecte del present procediment.  
Sisé  
S'han aportat les escriptures de propietat a fi d'acreditar la titularitat de la totalitat dels terrenys afectats per la instal·lació i per l'ampliació de la carretera. Per tant, esta actuació no preveurà l'expropiació del sòl necessari per a les instal·lacions o per a l'execució d'aquelles i per al seu enllaç amb els corresponents sistemes generals, en relació amb el que preveu el paràgraf 3 de l'article 20 de la Llei 4/1992, de 5 de juny.  
Seté  
A causa del caràcter finalista dels ingressos que percebrà l'Ajuntament de Chiva en substitució del deure de cessió, este ajuntament ha de concretar, mitjançant un acord del seu Ajuntament Ple, a quines infraestructures públiques addicionals en el municipi els destinarà, i ha de comunicar este acord al Servei Territorial de Planificació i Ordenació Territorial de València.  
Huité  
El Consell és competent per a l'aprovació de l'ordenació i la definició de l'aprofitament urbanístic de la present actuació integral, per raó del que ha preceptuat l'apartat 2 de l'article 20 de la Llei 4/1992, de 5 de juny, de la Generalitat, Sobre Sòl No Urbanitzable, i l'article 5.h) del Reglament dels òrgans urbanístics de la Generalitat, aprovat pel Decret 201/2003, de 3 d'octubre, del Consell.  
De conformitat amb els preceptes legals citats i la resta de general i de pertinent aplicació, conforme amb l'Acord de la Comissió Informativa de la Comissió Territorial d'Urbanisme de València i a proposta del conseller de Territori i Habitatge, el Consell,  
ACORDA  
I. Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Bodegas y Bebidas, SA, d'una actuació integral consistent en la instal·lació d'un celler d'elaboració, embotellament, emmagatzematge i exportació de vins, en la partida Guarrach, polígon 29, parcel·la 44 i altres, en els termes que es deriven de la documentació tècnica assumida per la mercantil promotora.   
Esta ordenació i declaració d'interés comunitari, així com l'adjudicació a què es fa referència en el següent apartat, se subjectaran les condicions especials establides en este acord.  
II. Adjudicar la dita actuació integral en favor de la mercantil Bodegas y Bebidas, SA, a qui s'atorga la legitimació necessària, als efectes de l'article 20 de la Llei 4/1992, de 5 de juny, de la Generalitat, per a promoure la instal·lació referida.  
III. Condicionar i vincular esta adjudicació i legitimació a què el promotor designat complisca i satisfaça, en la seua totalitat, totes les obligacions i les càrregues de naturalesa urbanística, com també els compromisos que han assumit al llarg de la tramitació d'este procediment en favor de l'Ajuntament de Chiva. L'incompliment o la no-satisfacció de les dites obligacions determinarà la caducitat d'esta adjudicació i, si és el cas, de la mateixa declaració d'interés comunitari que té com a objecte.  
IV. El promotor ha de garantir, davant l'Ajuntament de Chiva, la correcta i la puntual execució de la implantació en què consistix esta actuació integral per un import, d'almenys, un 7% del cost total dels serveis i obres d'urbanització previstos. Esta garantia financera i personal de promoció ha de prestar-se per mitjà d'aval, fiança o depòsit de valors, abans de l'inici de les obres.   
Igualment ha de satisfer a l'Ajuntament de Chiva l'obligació dels deures de cessió previst en l'article 20 de la Llei 4/1992, de 5 de juny, de la Generalitat, Sobre Sòl No Urbanitzable, que es fixen en 57.600 euros equivalents a la substitució de cessió de parcel·la de 9.268,30 m2. Tot això en el termini d'un mes des de l'aprovació definitiva de la declaració d'interés comunitari.  
V. Tot canvi que es produïsca en la titularitat de la promoció de l'actuació integral necessitarà de l'autorització prèvia del Consell.  
VI. L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, a comptar des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per Resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present Acord conferix les facultats necessàries amb este fi, després de l'expedient instruït amb l'audiència de l'interessat i de l'Ajuntament de Chiva. Esta declaració, si es produïx, determinà la suspensió temporal de la declaració d'interés comunitari d'esta actuació integral, fins que el Consell resolga una nova adjudicació d'esta o la seua suspensió definitiva.  
A més de l'esmentada llicència municipal d'obres, l'adjudicatari ha d'obtindre els permisos, llicències i autoritzacions que siguen necessàries per al lícit exercici de l'activitat.  
VII. El desenrotllament de l'actuació integral s'ajustarà al projecte presentat pel promotor adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la declaració d'impacte ambiental de 23 de gener de 2006, així com acreditar davant de l'Ajuntament, abans de la llicència de funcionament de l'activitat, l'obtenció de les autoritzacions de la Confederació Hidrogràfica del Xúquer previstes en els condicionants de la declaració d'impacte ambiental.  
Contra el present Acord, que posa fi a la via administrativa, es pot interposar recurs potestatiu de reposició davant el Consell en el termini d'un mes, comptador des de l'endemà de la notificació o publicació d'este acord en el Diari Oficial de la Generalitat, d'acord amb el que establixen els articles 116.1 i 117.1 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció que dóna la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació del present Acord en el Diari Oficial de la Generalitat Valenciana, de conformitat amb el que disposen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que puga exercir qualsevol altre recurs que s'estime oportú.  
València, 5 de maig de 2006  
El vicepresident i secretari del Consell,  
VÍCTOR CAMPOS GUINOT